CELEX: 62012CB0294
Language: el
Date: 2013-05-14 00:00:00
Title: Υπόθεση C-294/12 P: Διάταξη του Δικαστηρίου (έβδομο τμήμα) της 14ης Μαΐου 2013 — You-Q-BV κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Apple Corps Ltd [Αναίρεση — Κοινοτικό σήμα — Εικονιστικό σήμα που περιλαμβάνει το λεκτικό στοιχείο «BEATLE» — Ανακοπή του δικαιούχου των κοινοτικών και εθνικών λεκτικών και εικονιστικών σημάτων που περιλαμβάνουν τα λεκτικά στοιχεία «BEATLES» και «THE BEATLES» — Απόρριψη της αιτήσεως καταχωρίσεως από το τμήμα προσφυγών — Άρθρο 8, παράγραφος 5, του κανονισμού (ΕΚ) αριθ. 40/94]

3.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 225/45
            
         Διάταξη του Δικαστηρίου (έβδομο τμήμα) της 14ης Μαΐου 2013 — You-Q-BV κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα), Apple Corps Ltd
   (Υπόθεση C-294/12 P) (1)
   
   (Αναίρεση - Κοινοτικό σήμα - Εικονιστικό σήμα που περιλαμβάνει το λεκτικό στοιχείο «BEATLE» - Ανακοπή του δικαιούχου των κοινοτικών και εθνικών λεκτικών και εικονιστικών σημάτων που περιλαμβάνουν τα λεκτικά στοιχεία «BEATLES» και «THE BEATLES» - Απόρριψη της αιτήσεως καταχωρίσεως από το τμήμα προσφυγών - Άρθρο 8, παράγραφος 5, του κανονισμού (ΕΚ) αριθ. 40/94)
   2013/C 225/77
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: You-Q-BV (εκπρόσωπος: G.S.C.M. van Roeyen, δικηγόρος)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωποι: D. Botis και I. Harrington), Apple Corps Ltd (εκπρόσωποι: A Terry, solicitor και F. Clark, barrister)
   
      Αντικείμενο
   
   Αναίρεση κατά της αποφάσεως του Γενικού Δικαστηρίου (όγδοο τμήμα) της 29ης Μαρτίου 2012, You-Q κατά ΓΕΕΑ — Αpple Corps (Beatle) (T-369/10), με την οποία το Γενικό Δικαστήριο απέρριψε προσφυγή ακυρώσεως ασκηθείσα από τον αιτούντα το εικονιστικό σήμα που περιλαμβάνει το λεκτικό στοιχείο «BEATLE», για προϊόντα της κλάσεως 12, κατά της αποφάσεως R 1276/2009-2 του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ) της 31ης Μαΐου 2010, περί ακυρώσεως της αποφάσεως του τμήματος ανακοπών με την οποία απορρίφθηκε η ανακοπή που ασκήθηκε από τον δικαιούχο των κοινοτικών και εθνικών λεκτικών και εικονιστικών σημάτων που περιλαμβάνουν τα λεκτικά στοιχεία «BEATLES» και «THE BEATLES», για προϊόντα των κλάσεων 6, 9, 14, 15, 16, 18, 20, 21, 24, 25, 26, 27, 28, 34 και 41
   
      Διατακτικό
   
   Το Δικαστήριο διατάσσει:
   
               1)
            
            
               Απορρίπτει την αναίρεση.
            
         
               2)
            
            
               Καταδικάζει την εταιρία Η You-Q-BV στα δικαστικά έξοδα.
            
         
      (1)  ΕΕ C 303 της 6.10.2012.